Съдържание

# Подробни настройки за изчисляване

Задава правилата за преобразуване от низове към числови стойности, обръщения към клетки и стойности за дата и час.

Това влияе върху функции като INDIRECT, които приемат обръщение под формата на низ, или функциите за дати и часове, които очакват аргументите като низове в местни формати или формат ISO 8601.

За достъп до тази команда...

#### От лентата с менюта:

Изберете LibreOffice - Preferences Инструменти - Настройки - LibreOffice Calc - Формула, изберете По избор в секцията „Подробни настройки изчисляване“, натиснете Подробности.

#### От интерфейса с раздели:

В раздела Инструменти изберете Настройки - LibreOffice Calc - Формула, изберете По избор в секцията „Подробни настройки за изчисляване“, натиснете Подробности.

#### От клавиатурата:

Alt + F12, после LibreOffice Calc - Формула, изберете По избор в секцията „Подробни настройки за изчисляване“, натиснете Подробности.

## Съдържание към числа

### Преобразуване от текст в число

Как да се третира текст, срещнат като операнд в аритметична операция или като аргумент на функция, изискваща число на негово място. Еднозначно преобразуване е възможно за цели числа, включително в експоненциален запис, както и за дати и часове по ISO 8601 в разширени формати с разделители. Дробните числа с десетичен разделител и датите във формат, различен от ISO 8601, зависят от локала. Забележете, че при зависимите от локала преобразувания получената числова стойност може да се различава между локалите!

Генериране на грешка #VALUE!: текстът, срещнат на мястото на очаквани числови данни, ще поражда грешка #VALUE!. Пример: "123.45" ще генерира грешка #VALUE!, а 123.45 – не.

Третиране като нула: текстът, срещнат на мястото на очаквани числови данни, се приема за числото нула. Пример: "123.45" ще се приеме за нула, а 123.45 – не.

Само еднозначно преобразуване: Ако текстът представлява валидна и еднозначна числова стойност, той се преобразува. Пример: "123.456" ще предизвика грешка #VALUE!, защото текстът съдържа разделител, за разлика от "123456".
За подробности вижте Преобразуване на текст в числа.

Преобразуване и на зависимите от локала: ще се преобразуват стойностите, валидни в зависимо от локала представяне. Пример: "123,45" е валидно число в локалите, където запетаята е десетичен разделител.

### Третиране на празен низ като нула

Тази настройка определя как се третира празен низ, използван в аритметична операция. Ако сте настроили „Преобразуване от текст в число“ на „Генериране на грешка #VALUE!“ или „Третиране като нула“, не можете да избирате (тук) дали преобразуването на празен низ в нула да поражда грешка или той да се третира като нула. В противен случай тази настройка определя как да се третират празните низове.

### Синтаксис на обръщения – низове

Синтаксис на формули при анализ на обръщения в параметри – низове. Влияе върху вградените функции като INDIRECT, които приемат обръщения във вид на низове.

- Като синтаксиса на формулите

- Calc A1

- Excel A1

- Excel R1C1

- Calc A1 | Excel A1

### Прилагане на настройките само за текущия документ

Отметнете това поле, за да приложите настройките само върху документа.

Теми, свързани с показаната

Функции за дати и часове

Функция INDIRECT

Синтаксис R1C1 за обръщенията във формули на Calc

Моля, подкрепете ни!