Съдържание

# LOOKUP

Търси по критерий в предварително сортиран масив и връща съответстващ резултат. Връща се съдържанието на клетка от диапазон, съставен от един ред или една колона.

Може да бъде върната и съответстваща стойност (със същия индекс) от друга колона и ред. За разлика от VLOOKUP и HLOOKUP векторите за претърсване и за резултат може да са на различни позиции – не е необходимо да са съседни.

Търсенето поддържа заместващи знаци или регулярни изрази. Ако са разрешени регулярните изрази, можете да въведете например „всички.*“, за да намерите първото срещане на „всички“, последвано от произволни знаци. Ако искате да търсите текст, който сам представлява регулярен израз, трябва или да поставите наклонена черта „\“ пред всеки метазнак или операция на регулярния израз, или да оградите текста с \Q...\E. Можете да превключвате автоматичното изчисляване на заместващи знаци или регулярни изрази в LibreOffice - Preferences Инструменти - Настройки - PRODUCTNAME Calc - Изчисляване.

Когато се използват функции, в които един или няколко аргумента са низове с критерии за търсене – регулярни изрази, първо се прави опит низовете с критерии да се преобразуват в числа. Например ".0" ще се преобразува в 0.0 и т.н. При успех няма да се използва сравняване по регулярен израз, а сравняване на числа. Ако обаче се превключи към локал, в който десетичният разделител не е точка, ще сработи преобразуването към регулярен израз. За да наложите изчисляване на регулярен израз вместо числов, използвайте израз, който не може да бъде изтълкуван като число, например ".[0]", ".\0" или "(?i).0".

#### Синтаксис

LOOKUP(СравняванаСтойност; ПретърсванВектор [; ВекторСРезултати])

СравняванаСтойност е търсената стойност от произволен тип, въведена директно или посочена чрез обръщение.

ПретърсванВектор е масив от данни. Търсенето се извършва в първия ред или първата колона на масива.

Претърсваният вектор за функцията LOOKUP трябва да е възходящо сортиран, иначе търсенето няма да даде използваем резултат. Числовите стойности предшестват тези от тип текст, ако присъстват и двата типа (например -2, 0, 2, "A", "B").

Ако ПретърсванВектор има еднакъв брой колони и редове или повече редове, отколкото колони, LOOKUP търси в първата колона (подобно на VLOOKUP) и връща съответстващата стойност от последната колона.

Ако ПретърсванВектор има повече колони, отколкото редове, LOOKUP търси в първия ред (подобно на HLOOKUP) и връща съответстващата стойност от последния ред.

ВекторСРезултати е друг диапазон от един ред или колона, от който се взема резултатът на функцията. Резултатът е клетка от този вектор със същия индекс като намерената стойност в претърсвания вектор.

Ако ВекторСРезултати е пропуснат, функцията връща стойността от последния ред или последната колона на масива ПретърсванВектор.

Ако ПретърсванВектор е едномерен масив и ВекторСРезултати е пропуснат, функцията връща последното срещане на сравняваната стойност, ако такова съществува, в ПретърсванВектор.

Обработка на празни клетки

#### Пример

В таблицата по-долу са изброени кодовете на няколко държави.

Източник: https://www.countrycode.org

=LOOKUP(46;A2:B34) връща "Sweden", страната с код 46. Тъй като векторът с резултати не е зададен, функцията връща стойността от последния стълб на претърсвания масив.

=LOOKUP(55;A2:A34;D2:D34) връща "BR/BRA", кодът по ISO за държавата с телефонен код 55 (Brazil, Бразилия).

=LOOKUP(7;A2:B34) връща "Russia", последното срещане на телефонния код 7 в претърсвания масив.

#### Техническа информация

Тази функция е от стандарта Open Document Format for Office Applications (OpenDocument) версия 1.3.

Теми, свързани с показаната

VLOOKUP

HLOOKUP

XLOOKUP

XMATCH

Уикистраница за LOOKUP

Моля, подкрепете ни!