Съдържание

# Низходящо сортиране

Сортира данните от избраното поле или диапазон от клетки в низходящ ред. Текстовите полета се сортират азбучно, а числовите – като числа.

За достъп до тази команда...

#### От лентата с менюта:

Изберете Данни - Низходящо сортиране.

#### От интерфейса с раздели:

Изберете Данни - Низходящо сортиране.

В менюто Данни на раздела Данни изберете Низходящо сортиране.

#### От лентите с инструменти:

Низходящо сортиране

Винаги се сортират данните в текущо избраното поле. Полето се избира в момента, в който поставите курсора в него. За сортиране в таблица можете също така да щракнете върху съответното заглавие на колона.

За да сортирате по няколко полета, изберете Данни - Сортиране, после изберете раздела Критерии за сортиране, в който можете да съчетаете няколко критерия за сортиране.

### Сортиране на блок от клетки в LibreOffice Calc

Блок от клетки е правоъгълен диапазон от клетки, заобиколен от празни клетки.

LibreOffice Calc автоматично открива блока от клетки за сортиране. Поставете курсора в блока и сортирането ще бъде извършено по съответстващ начин.

Ако всички клетки от първия ред на блока са текстови клетки, този ред се приема за заглавен. Тогава сортирането се извършва от втория до последния ред на блока, освен ако целият блок се състои от текстови клетки.

Ако някоя клетка от първия ред съдържа числова стойност или ако всички клетки от блока са текстови, тогава първият ред не се смята за заглавен и сортирането се прилага върху целия блок.

Сортирането се прилага върху избраната колона или първата колона на блока.

Ако избраната колона е вътре в блока, LibreOffice Calc пита дали сортирането да обхване и съседните колони.

Теми, свързани с показаната

Възходящо сортиране

Сортиране

Моля, подкрепете ни!