Съдържание

# Диаграми от типа „колони и линии“

На първата страница от помощника за диаграма можете да изберете нейния вид.

За достъп до тази команда...

#### От лентата с менюта:

Изберете Вмъкване - Диаграма - Тип диаграма....

#### От интерфейса с раздели:

Изберете Вмъкване - Диаграма - Тип диаграма....

#### От лентите с инструменти:

Вмъкване на диаграма

После изберете Колона и линия.

## Колона и линия

Диаграмите от типа „колони и линии“ представляват комбинация от колонна диаграма и линейна диаграма.

### Колони и линии

Правоъгълниците на сериите от данни, изобразени с колони, се чертаят един до друг, така че лесно да сравнявате стойностите.

Колони и линии

### Насложени колони и линии

Правоъгълниците на сериите от данни, изобразени с колони, са насложени един над друг, така че височината на колоната показва сумата на стойностите.

Насложени колони и линии

Можете да вмъкнете втора ос y с Вмъкване - Оси, след като приключите с помощника.

### Брой линии

Определя броя линии за комбинирани диаграми с колони и линии. Последните N серии от данни се показват като линии, а останалите – като колони.

## Указване на диапазон с данни

Най-левите колони (или най-горните редове) на избрания диапазон с данни съдържат данните, които ще се показват с колони. Останалите колони или редове на диапазона с данни съдържат данните за линиите. Можете да промените това разпределение в диалоговия прозорец Серия от данни.

1. Изберете диапазона с данни.

2. Щракнете върху някоя от възможностите за серии от данни в редове или колони.

3. Отметнете дали диапазонът с данни съдържа надписи в първия ред, първата колона или и двете.

## Организиране на серии от данни

В списъчното поле Серия от данни виждате списък на всички серии от данни в текущата диаграма.

Сериите от данни, изобразени с колони, са в началото на списъка, а тези, изобразени с линии – в края му.

- За да организирате сериите от данни, изберете елемент от списъка.

- Щракнете върху Добавяне, за да добавите нова серия от данни под избраната. Тя ще има същия тип като избрания елемент.

- Щракнете върху Премахване, за да премахнете избрания елемент от списъка Серия от данни.

- Използвайте бутоните със стрелки нагоре и надолу, за да местите избрания запис в списъка нагоре или надолу. Така можете да превърнете серия от данни от колони в линия или обратно. Това не променя реда на данните в таблицата източник, а само подреждането в диаграмата.

## Редактиране на серии от данни

1. Щракнете върху елемент в списъка, за да прегледате и редактирате свойствата му.

   В списъка „Диапазони с данни“ виждате предназначенията и диапазоните от клетки на компонентите на серията от данни.

2. Щракнете върху елемент, после редактирайте съдържанието в текстовото поле по-долу.

   Надписът до текстовото поле показва избраното в момента предназначение.

3. Въведете диапазона или щракнете върху Избиране на диапазон с данни, за да минимизирате диалоговия прозорец и да изберете диапазона с мишката.

Областите с предназначение „данни“, например „Стойности на Y“, не трябва да включват клетка с надпис.

## Редактиране на категории или надписи на данни

- Въведете или изберете област от клетки, която да бъде използвана като източник на текстове за категории или надписи на данните.

Стойностите от областта за категории ще се показват като надписи по оста x.

## Вмъкване на елементи в диаграмата

Използвайте страницата „Елементи на диаграмата“ от помощника за диаграма, за да вмъкнете желаните измежду следните елементи:

- Заглавия на диаграмата

- Легенда

- Видими линии на мрежата

За допълнителни елементи използвайте менюто „Вмъкване“ в режим на редактиране на диаграмата. С него можете да зададете следните елементи:

- Вторични оси

- Второстепенни мрежи

- Надписи на данните

- Статистически елементи, например средни стойности, отсечки на грешката по y и трендови линии

За да зададете различни надписи за данните от всяка серия, използвайте диалоговия прозорец за свойства на серията.

Теми, свързани с показаната

Избиране вида на диаграмата

Вмъкване на диаграми

Помощник за диаграма - Тип диаграма

Помощник за диаграма - Диапазон с данни

Помощник за диаграма - Серии от данни

Помощник за диаграма - Елементи на диаграмата

Моля, подкрепете ни!