Съдържание

# Настройки за сортиране

Задава допълнителни настройки за сортиране, например естествено сортиране, локал за сортиране, обработка на границите на колоните и други.

За достъп до тази команда...

#### От лентата с менюта:

Изберете раздела Данни - Сортиране - Настройки.

#### От интерфейса с раздели:

Изберете раздела Данни - Сортиране - Настройки.

#### От лентите с инструменти:

„Сортиране“, после раздел „Настройки“.

## Отчитане на регистъра

Сортирането следва правилата за съпоставяне от локала на документа. В повечето западни локали малките букви са преди главните, докато в други е обратното. Например в английския локал (САЩ) редът е a, A, b, B, а в датския локал – A, a, B, b.

LibreOffice използва правила за съпоставяне, базирани на International Components for Unicode (ICU). За по-подробна информация относно правилата за съпоставяне в локала на вашия документ посетете https://icu4c-demos.unicode.org/icu-bin/collation.html#legend.

За азиатски локали: отметнете Зачитане на регистъра, за да приложите сравняване на много нива. При него стойностите първо се сравняват по примитивните си форми, без отчитане на регистъра и диакритичните знаци. Ако са еднакви, се извършва сравняване на второ ниво с отчитане на диакритичните знаци. Ако все още са еднакви, на трето ниво на сравнение се взимат предвид регистърът, ширината на знаците и разликите в японските кана.

## Диапазонът съдържа заглавия на редове/колони

Първият ред или колона от селекцията се пропуска при сортирането. Настройката Посока в долната част на диалоговия прозорец определя името и функцията на това поле за отметка.

## Включване на форматите

Запазва текущото форматиране на клетките.

## Разрешаване на естествено сортиране

Естественото сортиране е алгоритъм, който подрежда числа с текстов префикс по числовата им стойност, а не лексикографски като обикновен текст.

Пример: поредицата от стойности A1, A15, A9, A4, A5, A17, ..., A2, A13, A21 при естествено сортиране става

A1, A2, A3, A4, A5, A6, ..., A19, A20, A21.

Същата съвкупност от стойности без прилагане на естествено сортиране става

A1, A11, A12, A13, ..., A19, A2, A20, A21, A3, A4, A5, ..., A9.

### Отчитане на десетичния разделител

Ако знакът за десетичен разделител, който зависи от локала, е включен в число с текстов префикс, означава, че то е дробно. Например: A1.14, A1.2, A2.5, A10 (с точка в ролята на разделител).

### Десетичен разделител като обикновен знак

Знакът за десетичен разделител, който зависи от локала, не означава десетична дроб, когато е включен в текст; вместо това се обработва като обикновен знак. Например A1.14 съдържа знака „A“, числото 1, знака „.“ и числото 14.

## Включване на крайните колони/редове само с коментари

Граничните колони на диапазона за сортиране (при сортиране на редове) или граничните редове (при сортиране на колони) по подразбиране не се сортират, ако са празни. Отметнете тази настройка, ако граничните колони или редове, съдържащи коментари, трябва също да се сортират.

## Включване на крайните колони/редове само с изображения

Граничните колони (при сортиране на редове) или граничните редове (при сортиране на колони) на област за сортиране по подразбиране не се сортират, ако са празни. Отметнете тази настройка, ако граничните колони или редове, съдържащи изображения, трябва също да се сортират.

## Копиране на резултатите в:

Копира сортирания списък в зададената от вас област от клетки.

### Резултати от сортирането (списък с наименувани диапазони)

Изберете наименуван диапазон от клетки, в който да се покаже сортираният списък.

### Резултати от сортирането (входно поле)

Въведете диапазона от клетки, в който искате да се покаже сортираният списък.

## Потребителско сортиране

Щракнете тук и после изберете желания ред на сортиране.

### Списък за потребителско сортиране

Изберете желания ред на сортиране. За да дефинирате потребителско сортиране, изберете LibreOffice - Preferences Инструменти - Настройки - LibreOffice Calc - Списъци за сортиране.

## Локал

Изберете локала за правилата за сортиране.

### Настройки

Изберете настройка за сортиране за локала. Например за немски можете да изберете „Телефонен указател“, за да включите умлаутите в сортирането.

## Посока

### От горе надолу (по редове)

Сортира редове по стойностите в активните колони на избраната област.

### От ляво надясно (по колони)

Сортира колони по стойностите в активните редове на избраната област.

Моля, подкрепете ни!