Съдържание

# Свойства на контролите

Отваря диалогов прозорец за редактиране свойствата на избрана контрола.

За достъп до тази команда...

#### От лентата с менюта:

Изберете Формуляр - Свойства на контрола.

#### От контекстното меню:

Изберете Свойства на контрола.

#### От интерфейса с раздели:

Изберете Формуляр - Свойства на контрола.

Изберете Инструменти - Свойства на контрола.

#### От лентите с инструменти:

Свойства на контрола

Можете да извикате диалоговия прозорец Свойства само в режим Проектиране, когато е избрана контрола.

Когато въвеждате данни в диалоговия прозорец Свойства, имайте предвид, че за някои комбинирани полета е възможно въвжедането на няколко реда. Това важи за всички полета, в които може да се въвежда команда на SQL, както и свойствата на текстовите полета и полетата за етикет. Можете да отворите тези полета и да въвеждате текст в отворения списък. Важат следните клавишни комбинации:

Клавиши | Действие
--- | ---
Option Alt+Стрелка надолу: | Отваря списъка на комбинираното поле.
Option Alt+Стрелка нагоре: | Затваря списъка на комбинираното поле.
Shift+Enter | Вмъква нов ред.
Стрелка нагоре | Поставя курсора в предишния ред.
Стрелка надолу | Поставя курсора в следващия ред
Enter | Завършва въвеждането в полето и премества курсора в следващото поле.

Както и при списъчните и комбинираните полета, можете да отваряте или затваряте списъка с щракване на мишката върху стрелката в десния край на полето. Тук обаче данните могат да бъдат въвеждани както в отворения списък, така и в горното текстово поле. Изключение са свойствата, които очакват списъчно представяне, например свойството „Елементи на списък“, което може да бъде задавано за списъчни полета и комбинирани полета. В този случай можете да редактирате данните само когато полето е отворено.

## Раздел „Общи“

В раздела Общи можете да зададете общите свойства на контрола от формуляр. Тези свойства се различават според вида на контролата. Не всички от изброените по-долу свойства са налице за всички контроли.

## раздел „Данни“

Разделът Данни ви позволява да припишете източник на данни на избраната контрола.

## Раздел „Събития“

В раздела Събития можете да свързвате макроси със събитията, които възникват в контролите от формуляра.

## Данни (за документи с формуляри на XML)

Страницата Данни на диалоговия прозорец Свойства за документ с формуляр на XML предлага някои настройки за XML формуляри.

Моля, подкрепете ни!