Съдържание

# Синтаксис R1C1 за обръщенията във формули на Calc

Calc поддържа обръщения към клетки както с нотацията R1C1, така и с по-често използваната A1.

Нотацията R1C1 се активира в настройките на LibreOffice Calc.

За достъп до тази команда...

#### От лентата с менюта:

Изберете LibreOffice - Preferences Инструменти - Настройки - LibreOffice Calc - Формула - Синтаксис.

#### От интерфейса с раздели:

В раздела Инструменти изберете Настройки - LibreOffice Calc - Формула - Синтаксис.

#### От клавиатурата:

Alt + F12, после LibreOffice Calc - Формула - Синтаксис.

## Нотацията R1C1

При нотацията A1 колоните са обозначени с букви, а редовете – с числа, докато в R1C1 се използват числа и за колоните, и за редовете.

При нотация R1C1 LibreOffice Calc показва заглавията на колони като числа.

Така клетката A1 съответства на R1C1, което означава ред 1 и колона 1, а клетката A2 – на R2C1, тоест ред 2, колона 1.

Съществената разлика се вижда, когато се пишат формули с обръщения към други клетки.

В нотация R1C1 обръщенията към клетки се базират на относителната им позиция спрямо активната клетка.

Например ако в клетка A1 цитирате клетка B5, в нотация R1C1 това се показва като R[4]C[1], което означава четири реда надолу и една колона надясно от активната клетка.

Но ако активната клетка е C3, същата клетка (B5) се адресира като R[2]C[-1], значи два реда надолу и една колона надясно.

## Използване на скоби в нотация R1C1

Скобите означават относително отместване от активната клетка.

Положителните числа в квадратни скоби представят отместване надясно за колони и надолу за редове.

Отрицателните числа в квадратни скоби представят отместване наляво за колони и нагоре за редове.

Ако няма отместване за ред или колона (отместването е 0), в нотация R1C1 нулата се пропуска. Например обръщението към клетка от същия ред, но две колони наляво, се изписва като RC[-2].

## Абсолютни и относителни обръщения в нотация R1C1

Относителните и абсолютните обръщения се запазват в нотация R1C1. Съответствието е обобщено в следващата таблица. Текущата клетка е R3C3 (C3).

Нотация A1 | Нотация R1C1 | Вид обръщение
--- | --- | ---
A1 | R[-2]C[-2] | Относително обръщение
$A1 | R[-2]C1 | Относителен ред и абсолютна колона
A$1 | R1C[-2] | Абсолютен ред и относителна колона
$A$1 | R1C1 | Абсолютно обръщение

## Изрази за диапазони в нотация R1C1

Операцията за диапазон работи по същия начин, както в нотация A1. Например формула в клетката R1C1, която сумира редове от 1 до 10 в колона 3, се изписва като =SUM(RC[2]:R[9]C[2]).

За да изчислите сумата на всички стойности в колоните от 4 до 7, напишете =SUM(C[3]:C[6]) в R2C1.

Теми, свързани с показаната

Адреси и обръщения, абсолютни и относителни

Настройки за формули

Моля, подкрепете ни!